
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 2747/251 

' Εγκριση γενικού πολεοδομικού σχεδίου (Γ.Π.Σ.) οικισμού Λιτόχωρου 

Ν. Πιερίας 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

I. Τις διατάξεις του Ν. 1337/83 (ΦΕΚ 33/Α) και ειδικότερα το άρθρο 
3 αυτού, 

2., Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 (παρ. 1). 

3. Την υπ’ αριθ. 57217/2316/8.8.85 απόφαση του Υπουργού 
Περιβάλλοντος, Χωροταξίας και Δημοσίων Έργων «Κίνηση διαδι¬ 
κασίας σύνταξης του Γ.Π.Σ. Πλαταμώνα, Λεπτοκαρυάς, Λιτόχω¬ 
ρου (Ν. Πιερίας) (ΦΕΚ 443/Δ/85). 

4. Το υπ’ αριθ. Τ.Π. 1252/13.2.1986 έγγραφο του Τμήματος 
Πολεοδομίας και Πολεοδομικών Εφαρμογών Νομαρχίας Πιερίας προς 
το δήμο Λιτοχώρου και τους αρμόδιους φορείς. 

5. Την υπ’ αριθ. 47/86 γνωμοδότηση του Δημοτικού Συμβουλίου Λιτό¬ 
χωρου. 

6. Το υπ’ αριθ. 2981/86 έγγραφο του δήμου Λιτοχώρου. 

7. Το υπ’ αριθ. 819/Φ. 104.15/86 έγγραφο της Πυροσβεστικής Υπη¬ 
ρεσίας Κατερίνης. 

8. Το υπ’ αριθ. 50270/86 έγγραφο της Δημόσιας Επιχείρησης Ηλεκτρι¬ 
σμού. 

9. Το υπ’ αριθ. 1270/86 έγγραφο της Δ/νσης Δασών Νομαρχίας Πιε¬ 
ρίας. 

10. Το υπ’ αριθ. 756/86 έγγραφο του Υπουργείου Εθνικής Οικονομίας. 

II. Το υπ’ αριθ. 1172/86 έγγραφο της ΙΣΤ' Εφορείας Προϊστο¬ 
ρικών και Κλασικών Αρχαιοτήτων. 

12. Το υπ’ αριθ. 1501/86 έγγραφο του Τμήματος Συγκοινωνιών Πιε¬ 
ρίας. 

13. Το υπ’ αριθ. 1591/86 έγγραφο της Δ/νσης Κτηνιατρικής Νομαρ¬ 
χίας Πιερίας. 

14. Το υπ’ αριθ. 509794/86 έγγραφο του Ελληνικού Οργανισμού Του¬ 
ρισμού. 

15. Το υπ’ αριθ. Τ.Υ. 633/86 έγγραφο της Δ/νσης Τεχνικών Υπηρε¬ 
σιών Νομαρχίας Πιερίας. 

16. Το υπ’ αριθ. 374/86 έγγραφο του Υπουργείου Πολιτισμού 9η 
Εφορεία Βυζαντινών Αρχαιοτήτων Θεσσαλονίκης. 

17. Το υπ’ αριθ. 417381/10/86 έγγραφο του Οργανισμού Σιδηροδρό¬ 
μων Ελλάδος. 

18. Το υπ’ αριθ. Κ.Π. 739/86 έγγραφο του Τμήματος Κοινωνι¬ 
κής Πρόνοιας Νομαρχίας Πιερίας. 

19. Τα υπ’ αριθ. 2797/86 και 1172/86 έγγραφα της ΙΣΤ' Εφο¬ 
ρείας Προϊστορικών και Κλασικών Αρχαιοτήτων. 

20. Το γεγονός ότι οι υπόλοιποι φορείς δεν απάντησαν μέχρι σήμερα. 


21. Την από 3.12.86 γνωμοδότηση του Συμβουλίου Χωροταξίας, 
Οικισμού και Περιβάλλοντος Ν. Πιερίας, αποφασίζουμε: 

1) Εγκρίνεται το γενικό πολεοδομικό σχέδιο (Γ.Π.Σ.) του οικισμού Λιτο- 
χώρου όπως τα όριά του προσδιορίζονται με κόκκινη γραμμή στο χάρτη 
Π.1.11 σε κλίμακα 1:5.000. Κυρίως το παραπάνω σχέδιο περιλαμβάνει: 

Α. Την πολεοδομική οργάνωση του οικισμού Λιτοχώρου για πληθυ- 
σμιακό μέγεθος της τάξεως 6.700 κατοίκων περίπου (πληθυσμός πεντα¬ 
ετίας) και 8.000 κατοίκων (εποχιακός πληθυσμός εκτός μονίμων). 

α) Την επέκταση του σχεδίου πόλης σε πυκνοδομημένες περιοχές σε 
αραιοδομημένες και αδόμητες περιοχές συνολικής επιφάνειας 1.170 στρ. 
και δημιουργία μιας (1) πολεοδομικής ενότητας με τρεις (3) υποενότη- 
τες με πυκνότητα 57 κατ/Ηα και μέσο συντελεστή δόμησης 0,8 όπως 
φαίνεται στους χάρτες Π.1.4- Π.1.5 και Π.1.11. 

β) Τον προσδιορισμό των χρήσεων γης όπως φαίνονται στους χάρτες 
Π.1.2.- Π.1.3.2. και Π.1.11 σε κλίμακα Γ.5.000 και ειδικότερα: 

- Ανάπτυξη του υπάρχοντος κέντρου με πολιτιστικό κέντρο, εγκατα¬ 
στάσεις τουρισμού, ανάπτυξης και λιανικού εμπορίου. 

- Οργάνωση των εγκαταστάσεων εκπαίδευσης είτε με επέκταση των υπαρ¬ 
χόντων διδακτηρίων είτε με χωροθέτηση νέων στις περιοχές επέκτασης. 

- Αξιοποίηση παραδοσιακών κτιρίων με συγκεκριμένες χρήσεις κοινόχρη¬ 
στες- κοινωφελείς. Στα ίδια πλαίσια προτείνεται και η κήρυξη του παλιού 
οικισμού ως παραδοσιακού καθώς και οι δύο ζώνες ανάπλασης. 

- Δημιουργία λαϊκής αγοράς και ενός τοπικού κέντρου έξω από 
την κεντρική περιοχή του οικισμού. 

- Αξιοιποίηση και σχεδιασμός της χαράδρας του Ενιππέα σε συνδυασμό 
με την αξιοποίηση της δημοτικής, και στρατιωτικής έκτασης στην είσοδο του 
Λιτοχώρου. 

- Χωροθέτηση ελευθέρων χώρων μέσα στον πολεοδομικό ιστό σε 
όσα σημεία το επιτρέπει η διαμορφωμένη κατάσταση (πλατείες, νησί¬ 
δες πρασίνου, παιδικές χαρές κλπ.). 

- Μεταφορά του νεκροταφείου βόρεια του οικισμού. 

- Κατασκευή ενός αθλητυωύ πυρήνα με επέκταση των σημερινών εγκατα¬ 
στάσεων και δημιουργία ελευθέρων γηπέδων και τριών μικρών αθλητικών κέ- 
ντρουν. 

- Ενίσχυση του τουρισμού του οικισμού με την ανάδειξη των περιοχών 
φυσικού κάλλους και την ενίσχυση της τουριστικής υποδομής. 

- Καθορισμός χώρων ανάπτυξης προγραμμάτων α' και β - κατοικίας του 
δήμου. 

- Ανάπτυξη χρήσεων γενικής κατοικίας σε όλη την έκταση του οικισμού. 

γ) Τη γενική εκτίμηση της χωρητικότητας των πολεοδομικών 

ενοτήτων- γειτονιών σε κατοίκους για την πενταετία των αναγκών 
σε γη για κοινωνική υποδομή κέντρου 3ου βαθμού νομαρχιακού 
επιπέδου και των αναγκών σε γη και κοινωνική υποδομή στις πολε- 
οδομικές ενότητες- γειτονιές όπως αναφέρονται στους πίνακες 
Α.11.2.Ια, Α11.2.3. και Α.11.6. 

δ) Τον καθορισμό ζωνών οικονομικών και θεσμικών κινήτρων και 
πολεοδομικών μηχανισμών όπως φαίνονται στους χάρτες Π. 1.7 και 
Π. 1.8 σε κλίμακα 1:5.000 και ειδικότερα: 

- Ζώνες κοινωνικού συντελεστή σε περιοχές της επέκτασης. 

- Ζώνες αγοράς συντελεστή σε περιοχές επέκτασης. 

- Ζώνες κανονιστικών όρων δόμησης στο σύνολο της πόλης. 

- Ζώνες ανάπλασης στο παραδοσιακό τμήμα του οικισμού. 

Β. Τις προτάσεις για τη λήψη των μέτρων για την προστασία του 
περιβάλλοντος και τη δημιουργία χώρων αστικού και περιαστικού πρασί¬ 
νου όπως φαίνεται στους χάρτες Π.1.9 και Π.1.10 σε κλίμακα 
1:25.000 και 1:5.000 και ειδικότερα: 

- Θεσμοθέτηση ζωνών προστασίας γεωργικής γης, παραλιακής ζώ¬ 
νης, αρχαιολογικού χώρου, δασών. 

- Δημιουργία χώρων πρασίνου και αναψυχής στο κέντρο της πόλης 
και μικρότερων χώρων πρασίνου στις γειτονιές, τις πλατείες και τις 
κυκλοφοριακές νησίδες. 

-ν Γ. Τις προτάσεις για τα απαραίτητα έργα και μελέτες δικτύων υποδο¬ 
μής όπως φαίνονται στους χάρτες Π.2.1.2, Π.2.2.2, Π.2.3.2-Π.2.4.2, 
Π-2.6.2- Π.2.7.2 σε κλίμακα 1:5.000 και ειδικότερα: 

α) Οδικό δίκτυο. 

- Την ιεράρχιση του οδικού δικτύου αρτηρίες, συλλεκτήριες και τοπικό 
οδικό δίκτυο. 

- Κατασκευή καινούριου δρόμου Λιτοχώρου- Δίου, που συμβάλει στο 
δρόμο προς Όλυμπο ώστε να δημιουργείται νέα είσοδος προς βορρά, η 
οποία θα εξυπηρετεί όλη την κίνηση πρός — από Θεσσαλονίκη, Κατερίνη, 
Δίο, Ν. Έφεσσο κλπ. 

- Διαμόρφωση ενός εξωτερικού δακτυλίου- περιφερειακού δρόμου ο 
οποίος ανακατανέμει την κυκλοφορία σ’ όλες τις γειτονιές περιμετρικά 
του οικισμού. 

- Διαμόρφωση ενός εσωτερικού δακτυλίου ο οποίος ανακατανέμει την 
κυκλοφορία στις εσωτερικές γειτονιές του οικισμού. ■ 

- Οργάνωση συστήματος πεζοδρόμων στο σύνολο του οικισμού. 

- Μεταφορά του σταθμού υπεραστικών λεωφορείων στην είσοδο του 
οικισμού. 

- Δημιουργία χώρων στάθμευσης στις νέες γειτονιές που αναπτύσσο¬ 
νται στην περιφέρεια του οικισμού και δημοτικού χώρου στάθμευσης 
βόρεια του Αγ. Νικολάου για εξυπηρέτηση τόσο των παραθεριστικών 
όσο και των ημερησίων επισκεπτών και των ντόπιων κατοίκων. 

β) Δίκτυο ύδρευσης. 

- Επέκταση και βελτίωση του υπάρχοντος δικτύου. 

γ) Δίκτυα αποχέτευσης όμβριων- αντιπλημμυρικής προστασίας - 
απορρίμματα. 


- Δημιουργία νέου δικτύου όμβριων- αντιπλημμυρικής προστασίας 
απορρίμματα. 

- Για την ευρύτερη περιοχή βελτίωση των στραγγιστικών δικτύων. 

- Καθορισμός πορείας κεντρικού αποχετευτικού αγωγού και θέσης 
εγκατάστασης του βιολογικού καθαρισμού. 

δ) Ενεργειακό και τηλεπικοινωνιακό σύστημα. 

- Κατασκευή περιφερειακών υποσταθμών για την αντιμετώπιση της 
τοπικής ηλεκτρικής ζήτησης στην επέκταση της πόλης. 

- Μεταφορά κεντρικών υπηρεσιών ΟΤΕ, επέκταση του υπάρχοντος δι¬ 
κτύου. 

Δ- Τις προτάσεις για την ασφάλεια- πυροπροστασία των οικισμών 
από θεομηνίες - πυρκαγιές σεισμούς όπως φαίνονται στο χάρτη Π.3.1. 
2.- Π.3.2.-Π.3.3. σε κλίμακα 1:5000 και ειδικότερα: 

- Διατήρηση των υπαρχόντων σημείων υδροληψίας και δημιουργία 
νέων στις περιοχές επέκτασης. 

- Εγκατάσταση πυροσβεστικού σταθμού στον οικισμό. 

- Καθορισμός των χώρων συγκέντρωσης πληθυσμού σε περίπτωση 
σεισμών. 

Ε) Τα απαραίτητα έργα για την ολοκλήρωση της εφαρμογής του 
Γ.Π.Σ. όπως φαίνονται στον πίνακα Π.Φ.11. 

ΣΤ. Συνοπτικά αντίτυπα των παραπάνω δώδεκα (12) χαρτών και 
τριών (3) πινάκων που θεωρήθηκαν από τον Προϊστάμενο της Δ/νσης 
Πολεοδομικών Εφαρμογών με την υπ’ αριθ. 2747/251/1987 πράξη 
του δημοσιεύονται στην Εφημερίδα της Κυβερνήσεως με την απόφαση 
αυτή. 

2) Εντός της περιοχής του Γ.Π.Σ. και ειδικότερα στις εκτός σχεδίου 
περιοχές που περιλαμβάνονται σ’ αυτό οικοδομικές άδειες που έχουν 
εκδοθεί με τις προγενέστερες ισχύουσες διατάξεις ή έχει υποβληθεί στην 
αρμόδια πολεοδομική αρχή ο πλήρης φάκελος με τα απαραίτητα για 
την έκδοση της οικοδομικής άδειας στοιχεία μέχρι την ημερομηνία 
δημοσίευσης της παρούσας εκτελούνται όπως εκδόθηκαν βάσει των 
υποβληθέντων στοιχείων. 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 29 Ιανουάριου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 



Π ΛΛ\ 

’· ° ' η ' ν “’' 0ς συν ^Χ θί 1χε με Ράση τα διαγράμματα 1:1,000 της Β' Μάης μ.Ε.Α. 
(5που «οι παρουσιάζε- ., ...υτεινάμενη πολεοδομία παρέμβαση και ο υπο- 
λογισμός ίου εκτάσεων έγινε γραφικά. 

2. Στον παραπάνω πίνακα σμμπεριλαμβάνονται και Τάσο οι χώροι που σχεδιά¬ 
στηκαν γιά κάθε μία πολεοδομικά ενότητα όσο και οι χώροι που σχέδιά- 
στη καν γιά <5λο τον οικισμό. 

·* Σημειώνεται ότι παίρνοντας υπόψη τον εποχιακό πληθυσμό, η πυκνότητα <1 = 101 Κ/Ηα φτάνει στους 120 Κ/Ηα (βλ; ΠΓνακα *Ι). 


ΠΗΓΕΣ: Αναλ,υ'ικη περιγραφή ·, όπου σόνταζης του πίνακα στις προδιαγραφές (Οεμα Λ—11.6) 

ΩΣ (ΤΕΥΧΟΣ ΤΕΤΑΡΤΟ) 



ΥΠΟΜΝΗΜΑ 


Ορια Δήμων ώι Κοινοτήτων 


Ζώνη προοταοιας, ακτών 


Ζώνη προστασίας, οικοσυστημάτων ειδικού εΛιαψερονιος. 


Ζώνη προοιαοιαο υπο3αίμιομενων οικοσυστήματα^ 


Ζώνη προστασίας, δασών 


Ζώνη ττοοοταοιαε, γεωργικής, γης υψηλης παραγωγικοί ήτας 


Ζώνη προοταοιας γεωργιι 


Οχλουοες χρήσεις, προς, απομάκρυνση 


Νεες 9εοεις μεταφοράς οχ\ουσων χρτρεων 


Ζώνη περτοριαμενηι; κατάτμησης, 

ΓΕΝΙΚΟ ΠΟΛΕΟΔΟΜΙΚΟ ΣΧΕΔΙΟ [ 

